Briti troonipärimisjärjekord

Briti troonipärimisjärjekord on nimekiri inimestest, kellel on õigus Suurbritannia ja Põhja-Iiri Ühendkuningriigi troonile juhul, kui eelnev inimene peaks surema. 

Esimesel kohal on praeguse monarhi vanim poeg, st kui kuningas sureb, pärib trooni tema. Kui aga troonipärija peaks surema enne valitsevat kuningat, liigub troonipärimisjärjekord ühe koha võrra edasi.

Üldised põhimõtted
Briti troonipärimisjärjekorras kehtiva süsteemi – absoluutse primogenituuri – kohaselt on esikohal valitseva monarhi alanevad sugulased, seejärel tema vennad ja õed ning nende alanevad sugulased, seejärel tema vanemate vennad-õed ning nende järeltulijad. Põhimõtteliselt võib nii "tagasi minnes" välja jõuda väga pika troonipärimisjärjekorrani – ainuüksi viis põlve tagasi, kuninganna Victoriani jõudes on järjekorras üle 500 inimese, sealt veel tagasi tema vanavanaema Hannoveri troonipärija Sophiani ja tema järeltulijateni minnes on järjekord juba tuhatkond nime. 

Kuni 2011. aastani kehtinud üldise põhimõtte järgi oli Briti troonipärimisjärjekorras esikohal esimeseks printsiibiks meesliini printsiip – pärilus läheb edasi meesliinipidi nii kaugele kui võimalik. Siis hakatakse sealt sammhaaval "tagasi tulema", lisades sünnijärjekorras naised.
See tähendab, et kui valitsejal, kellel on õde (X) ja vend (Y), sünnivad tütar (A) ja poeg (B), ning kõigil neil on kaks tütart (XA, AA ja BA) ja poega (YB, AB ja BB), on pärimisjärjekord järgmine:

Poeg (B)
Poja vanem poeg (BB)
Poja noorem poeg
Poja vanem tütar (BA)
Poja noorem tütar
Tütar (A)
Tütre vanem poeg (AB)
Tütre noorem poeg
Tütre vanem tütar (AA)
Tütre noorem tütar
Vend (Y)
Vennapoeg (YB)
Vennatütar (YA)
Õde (X)
Õepoeg (XB)
Õetütar (XA)

Järjekorrast jäid välja katoliiklased ja need, kes on abielus katoliiklastega. Katoliiklasega abiellunute järeltulijad püsivad järjekorras.

2011. aastal muudeti põhimõtet nii, et pärast seda aastat sündivate järeltulijate hulgas ei ole meessoost isikud eelistatud, vaid õdede-vendade puhul lähtutakse ainult sündimise järjekorrast. Lisaks kaotati piirang, et katoliiklasega abielus olijad ei saa kuuluda troonipärimisjärjekorda, kuid valitsev monarh peab siiski kuuluma anglikaani kirikusse.

Kui mõni lüli peaks vahelt surema, nihkuvad ülejäänud ühe koha võrra edasi, kaotamata oma järjekorda.

Troonipärimisjärjekord seisuga 10. september 2022. 

Loendis on kirjas Edward VII järeltulijad ja erandina veel mõned tähelepanuväärsemad isikud.

Charles III (Edward VII teise poja George V teise poja George VI vanema tütre Elizabeth II poja) järeltulijad

1. Tema kuninglik kõrgus prints William, Cambridge'i hertsog (1982), kuningas Charlesi vanim poeg
2. Tema kuninglik kõrgus prints George Alexander Louis Windsor (2013), prints Williami esimene laps
3. Tema kuninglik kõrgus printsess Charlotte Elizabeth Diana Windsor (2015), prints Williami teine laps
4. Tema kuninglik kõrgus prints Louis Arthur Charles Windsor (2018), prints Williami kolmas laps
5. Tema kuninglik kõrgus prints Harry, Sussexi hertsog (1984), kuningas Charlesi noorem poeg
6. Archie Mountbatten-Windsor (2019), prints Harry esimene laps
7. Lilibet Diana Mountbatten-Windsor (2021), prints Harry teine laps
8. Tema kuninglik kõrgus prints Andrew, Yorki hertsog (1960), kuninganna Elizabeth II teine poeg
9. Tema kuninglik kõrgus printsess Beatrice (1988), Yorki hertsogi vanem tütar
10. printsess Beatrice'i tütar Sienna Elizabeth (2021)
11. Tema kuninglik kõrgus printsess Eugenie (1990), Yorki hertsogi noorem tütar
12. August Brooksbank (2021), printsess Eugenie poeg
13. Tema kuninglik kõrgus prints Edward, Wessexi krahv (1964), kuninganna Elizabeth II noorem poeg
14. James Windsor, Severni vikont (2007), Wessexi krahvi poeg
15. Leedi Louise Windsor (2003), Wessexi krahvi tütar
16. Tema kuninglik kõrgus printsess Anne (1950), kuninganna Elizabeth II tütar
17. Peter Phillips (1977), kuningliku printsessi Anne'i poeg
18. Savannah Phillips (2010), Peter Phillipsi vanem tütar
19. Isla Phillips (2012), Peter Phillipsi noorem tütar
20. Zara Tindall (Phillips; 1981), kuningliku printsessi Anne'i tütar
21. Mia Tindall (2014), Zara Phillipsi vanem tütar
22. Lena Tindall (2018), Zara Phillipsi noorem tütar
23. Lucas Tindall (2021), Zara Phillipsi poeg

Printsess Margareti (George VI noorema tütre) järeltulijad

24. David Armstrong-Jones, Linley vikont (1961), printsess Margareti poeg
25. Austatud Charles Armstrong-Jones (1999), Linley vikondi poeg
26. Austatud Margarita Armstrong-Jones (2002), Linley vikondi tütar
27. Leedi Sarah Chatto (1964), printsess Margareti tütar
28. Samuel Chatto (1996), leedi Sarah Chatto vanem poeg
29. Arthur Chatto (1999), leedi Sarah Chatto noorem poeg

Prints Henry, Gloucesteri hertsogi (George V kolmanda poja) järeltulijad

30. Tema kuninglik kõrgus Richard, Gloucesteri hertsog (1944), prints Henry, Gloucesteri hertsogi poeg
31. Alexander Windsor, Ulsteri krahv (1974), Gloucesteri hertsogi poeg
32. Xan Windsor, parun Culloden (2007), Ulsteri krahvi poeg
33. Cosima Windsor (2010), Ulsteri krahvi tütar
34. Leedi Davina Lewis (1977), Gloucesteri hertsogi vanem tütar
35. Senna Lewis (2010), leedi Davina Lewise tütar
36. Tane Lewis (2012), leedi Davina Lewise poeg
37. Leedi Rose Gilman (1980), Gloucesteri hertsogi noorem tütar
38. Lyla Gilman (2010), leedi Rose Gilmani tütar
39. Rufus Gilman (2012), leedi Rose Gilmani poeg

George'i, Kenti hertsogi (George V neljanda poja) järeltulijad

40. Tema kuninglik kõrgus prints Edward, Kenti hertsog (1935), Kenti hertsogi prints George'i vanem poeg
41. George Windsor, St. Andrewsi krahv (1962), Kenti hertsogi prints Edwardi vanem poeg
42. Leedi Amelia Windsor (1995), St. Andrewsi krahvi George'i tütar
43. Albert Windsor (2007), Kenti hertsogi prints Edwardi poja lord Nicholas Windsori esimene poeg
44. Leopold Windsor (2009), lord Nicholas Windsori teine poeg
45. Louis Windsor (2014), lord Nicholas Windsori kolmas poeg
46. Leedi Helen Taylor (1964), Kenti hertsogi tütar
47. Columbus Taylor (1994), leedi Helen Taylori vanem poeg
48. Cassius Taylor (1996), leedi Helen Taylori noorem poeg
49. Eloise Taylor (2003), leedi Helen Taylori vanem tütar
50. Estella Taylor (2004), leedi Helen Taylori noorem tütar
51. Kenti prints Michael (1942), Kenti hertsogi prints George'i noorem poeg
52. Lord Frederick Windsor (1979), Kenti printsi Michaeli poeg 
53. Maud Windsor (2013), lord Frederick Windsori vanem tütar
54. Isabella Windsor (2016), lord Frederick Windsori noorem tütar
55. Leedi Gabriella Windsor (1981), Kenti printsi Michaeli tütar
56. Tema kuninglik kõrgus Printsess Alexandra, austatud Leedi Ogilvy (1936), Kenti hertsogi prints George'i tütar
57. James Ogilvy (1964), printsess Alexandra poeg
58. Alexander Ogilvy (1996), James Ogilvy poeg
59. Flora Ogilvy (1994), James Ogilvy tütar
60. Marina Ogilvy (1966), printsess Alexandra tütar
61. Christian Mowatt (1993), Marina Ogilvy poeg
62. Zenouska Mowatt (1990), Marina Ogilvy tütar

Kuningliku printsessi Mary (George V tütre) järeltulijad

63. David Lascelles, vikont Lascelles (1950), Harewoodi krahvi George'i poeg
64. Austatud Alexander Lascelles (1980), Lascelles'i vikondi teine poeg
65. Austatud Ivy Lascelles (2018), Alexander Lascelles'i teine laps
66. Austatud Edward Lascelles (1982), Lascelles'i vikondi kolmas poeg
67. Sebastian Lascelles (2020), Edward Lascelles'i poeg
68. Austatud James Lascelles (1953), Harewoodi krahvi George'i poeg
69. Rowan Lascelles (1977), James Lascelles'i esimene poeg
70. Tewa Lascelles (1985), James Lascelles'i teine poeg
71. Fran Lascelles (2014), Tewa Lascelles'i poeg
72. Sophie Lascelles (1973), James Lascelles'i tütar
73. Austatud Jeremy Lascelles (1955), Harewoodi krahvi George'i poeg
74. Thomas Lascelles (1982), Jeremy Lascelles'i poeg

Kaugemal järjekorras on ka järgmised silmapaistvad isikud:
Norra kuningas Harald V ja tema järeltulijad
Rootsi kuningas Karl XVI Gustav (1946) 
Rootsi prints ja Värmlandi hertsog Karl Philip (1979), kuningas Karl XVI Gustavi vanim poeg
Rootsi kroonprintsess Victoria (1977), kuningas Karl XVI Gustavi vanim tütar
Taani kuninganna Margrethe II (1940)
Taani kroonprints Frederik (1968), kuninganna Margarethe II vanim poeg
Madalmaade kroonprintsess Catharina-Amalia (2003)